जोका (Narrow Transcription) जां तात्त्विक निरूपणा दा बड़ा रवाज चले दा ऐ। जिआं बोलो, ऊंआं गै लिखो। अस दिक्खनेआं जे साड़ी पोथिएं बिच जां, विद्वान लोके दी भाषा बिच ‘मन्त्र’ थोग। पर जातकें ते आम जनता बिच ‘मन्तर’ गै बलोन्दा ऐ। कोई ‘मन्त्र’ नेईं बोलदा, पर लिखने बिच ‘मन्त्र’ गै लखोन्दा ऐ। भाषा विज्ञान दी जिसलै बड़ी तरक्की होई, ते बोलने दी पद्धति (Phonetic Transcription) दा मता प्रचार होआ, तां अगली पीढ़िएं झट आखना जे अस बोलने मन्तर आं, तां लिखने बिच ‘मन्त्र’ की लिखचै। अस मन्तर गै बोलगे, ते मन्तर गै लिखगे। ईआं व्याकरणा भाषा विज्ञान ते जन साधारणा दे ज्ञान बिच, मता बखेड़ा पेई जन्दा ऐ। पर दिक्खेआ जा तां साहित्यिक भाषा, ते बोल-चाल दी भाषा बिच फर्क जरूर गै हौन्दा ऐ। संस्कृत दे नाटकें बिच बी शुद्ध संस्कृत दे कन्ने-कन्ने, मतिएं प्राकृत बोलिएं दा इस्तेमाल होए दा ऐ।